CELEX: C2005/217/100
Language: et
Date: 2005-09-03 00:00:00
Title: Kohtuasi T-233/05: Nomura Principal Investment Plc ja Nomura International Plc 23. juuni 2005. aasta hagi Euroopa Ühenduste Komisjoni vastu

3.9.2005   
            
            
               ET
            
            
               Euroopa Liidu Teataja
            
            
               C 217/46
            
         Nomura Principal Investment Plc ja Nomura International Plc 23. juuni 2005. aasta hagi Euroopa Ühenduste Komisjoni vastu
   (Kohtuasi T-233/05)
   (2005/C 217/100)
   Kohtumenetluse keel: inglise
   Nomura Principal Investment Plc ja Nomura International Plc, asukoht London (Ühendkuningriik), esitasid 23. juunil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid C.-D. Ehlermann, F. Louis, A. Vallery ja G. Axel Gutermuth.
   Hageja palub esimese astme kohtul:
   
               —
            
            
               tühistada täies ulatuses komisjoni 13. aprilli 2005. aasta otsus D(2005) 3507;
            
         
               —
            
            
               mõista kohtukulud välja Komisjonilt.
            
         Õiguslikud alused ja peamised argumendid
   Vaidlustatud otsuses kinnitas komisjon, et ei anna hagejatele juurdepääsu kõigile mittekonfidentsiaalsete dokumentide koopiatele, mis koguti menetluste ja uurimiste käigus, mille tulemusena võeti vastu komisjoni 14. juuli 2004. aasta otsus riigiabi asjas nr CZ 46/2003 — Tšehhi Vabariik — Investiÿní a poštovní banka, a.s. (IPB)/ Ceskoslovenská obchodní banka, a.s. (CSOB).
   Hagejad väidavad, et komisjon on määruse 1049/2001 (1) artikli 4 lõike 2 kolmandas taandes sätestatud erandeid kohaldanud vääralt kõigi kõnealuste dokumentide suhtes ning et komisjon ei ole muu hulgas andnud individuaalset hinnangut dokumentide sisu kohta.
   Tšehhi ametiasutustest pärit dokumentide ning komisjoni sisedokumentide osas leiavad hagejad, et komisjon on nimetatud määruse artikli 4 lõike 3 teises lõigus ja artikli 4 lõikes 5 sätestatud erandeid vääralt kohaldanud.
   Hagejad väidavad veel, et komisjon on teinud vea, jättes andmata osalist juurdepääsu kõnealuse määruse artikli 4 lõike 6 alusel taotletud dokumentidele ning et komisjon ei ole andnud piisavalt põhjendusi, mida näeb ette EÜ artikkel 253.
   Lõpuks on hagejad seisukohal, et kõnealuse määruse artikli 4 lõike 2 kolmandas taandes ja artikli 4 lõike 3 teises lõigus sätestatud erandid tuleks jätta arvestamata ning dokumentidele juurdepääs tuleks anda seoses ülekaaluka avaliku huviga Euroopa Liidu riigiabi ja laienemispoliitika ühtsuse suhtes.
   
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001 L 145, lk 43).